stanford-oval/wikipedia huggingface dataset:
לוקהיד מרטין C-130J סופר הרקולס
הערות שוליים

↑  Advanced Medium STOL Transport - בויקיאנגלית.‏
↑  U.S. Defense Security Cooperation Agency.(הקישור אינו פעיל)
↑  גילי כהן, חיל האוויר יקבל עוד שני מטוסי "סופר הרקולס", באתר הארץ, 31 במאי 2016
↑  Israel Receives First C-130J Super Hercules: ‘Shimshon’, Lockheed Martin, June 2013
↑  חותם על השמשון הראשון, באתר חיל האוויר הישראלי.
↑  גילי כהן, ישראל קיבלה את מטוס ה"סופר הרקולס" הראשון, באתר הארץ, 28 ביוני 2013.
↑  "שמשון" נוסף נחת בנבטים מאתר חיל האוויר, 20 באוגוסט 2015
↑  זוהר בונה, "מטוס "שמשון" רביעי נחת בישראל", אתר חיל האוויר הישראלי
↑  כרמל ליבמן, "שני ק"מ מעל כל היתר: בשקט, בלילה ומהר הרבה יותר - טייסת ה"שמשון" מרחיבה את פעילותה המבצעית", אתר צה"ל, 3 בינואר 2019
↑  מתי ברנהרט, ‏ה"סופרטנקר ישראלי": ניסוי ראשון בשיתוף חיל האוויר, באתר "סרוגים", 17 באוגוסט 2021
↑  Eden Paul. Lockheed C-130 Hercules. Encyclopedia of Modern Military Aircraft. London: Amber Books, 2004. ISBN 1-904687-84-9.
↑  מאפייני דגמי ההרקולס - באתר חיל האוויר האמריקאי.
מדינות שמפעילות את המטוס צבועות בכחול
השוואת גדלים בין מטוסי תובלה צבאיים (מלמעלה למטה): טרנסאל C-160, לוקהיד מרטין C-130J סופר הרקולס, C-130J-30, אמבראר C-390 מילניום, איירבוס A400M ובואינג C-17 גלובמאסטר III
קייט שפרד

| --- | --- |

 לידה:  10 במרץ 1847 ליברפול, הממלכה המאוחדת 
 פטירה:  13 ביולי 1934 (בגיל 87) כרייסטצ'רץ', ניו זילנד 
 שם לידה:  Catherine Lopez garcia 
 מדינה:  ניו זילנד ניו זילנד
 מקום קבורה:  Addington Cemetery 
 בן זוג:  וולטר שפרד (החל מ-1872) ויליאם לבל-סמית' (1925–1929)
 חתימה:   
 
שפרד בשנת 1914
קתרין וילסון "קייט" שפרד (באנגלית: Katherine Wilson "Kate" Sheppard‏; 10 במרץ 1847 – 13 ביולי 1934) הייתה פעילה בולטת בתנועה למען זכות הבחירה לנשים בניו זילנד והביאה לכך שניו זילנד הייתה המדינה הראשונה בעולם שנתנה זכות הצבעה כללית בשנת 1893. שפרד הייתה גם הסופרג'יסטית הבולטת במדינה. לאור פועלה, היא מופיעה על שטר בן עשרה דולרים של ניו זילנד.
ראשית חייה

קייט שפרד נולדה כקתרין וילסון מלקולם בליברפול, אנגליה להוריה הסקוטים ימימה קרופורד סאוטר ואנדרו וילסון מלקולם. היא העדיפה לקרוא לעצמה "קייט". היא קיבלה חינוך טוב, והתבלטה בשל ידיעותיה הנרחבות. תקופה מסוימת היא חיה עם הדוד שלה שהיה כהן דת בכנסייה החופשית של סקוטלנד, בעיר ניירן. בשנת 1869, מספר שנים לאחר מותו של אביה, עברה שפרד ביחד עם אמה והאחים שלה לקרייסטצ 'רץ', ניו זילנד. שלוש שנים לאחר מכן, בשנת 1872, היא נישאה לוולטר אלן שפרד. ב-8 בדצמבר 1880 נולד בנם יחידם, דאגלס.
בשנת 1885, בהשפעת החינוך הנוצרי שספגה מדודה, לקחה שפרד חלק בהקמת איחוד נשים נוצרי שעודד להתנזרות מאלכוהול.
התנועה למען זכות הבחירה לנשים

המעורבות הגדולה של נשים בארגון ההתנזרות מאלכוהול הביא לכך שהארגון, ובתוך כך גם שפרד, החלו לפעול למען נשים בכלל ומתן זכות הצבעה לנשים בפרט. עד מהרה הפכה שפרד לוחמת למען שוויון ונודעה בכך ש"כל מה שמפריד, בין גזע, מעמד, אמונה או מין, הוא בלתי אנושי, ויש להתגבר עליו". שפרד התגלתה כדוברת רבת עוצמה ובנתה במהירות את התמיכה בנושאים אותם קידמה. שפרד עזרה לשכנע את ראש הממשלה לשעבר וחבר הפרלמנט ג'וליוס ווגל להעלות בפרלמנט הצעת חוק להענקת זכות הצבעה לנשים בשנת 1887, אולם ההצעה נפלה על חודו של קול בקריאה שלישית.
בשנת 1888 פרסמה חוברת בשם "עשר סיבות למה הנשים של ניו זילנד צריכות להצביע", ושלחה עותקים לכל חברי הפרלמנט. באותה שנה פנתה לראש הממשלה לשעבר וחבר הפרלמנט ג'ון הול, שהיה ידוע בתמיכתו בנושא, והשניים החלו לעבוד ביחד. שפרד ארגנה סדרה של עצומות עליהן חתמה כמות הולכת וגדלה של נשים שהגיעה ב-1893 לכמעט 32 אלף. הול הגיש אותן לפרלמנט, והשתמש בהן בשביל לגייס תמיכה בהצעות החוק שלו בנושא. לאחר שכמה הצעות חוק נפלו, הצעת החוק שעברה בבית התחתון באוגוסט 1893 עברה גם בבית העליון ב-8 בספטמבר. כדי להתקבל כחוק ההצעה הייתה צריכה את חתימתו של המושל הכללי דייוויד בויל שהתנגד לרעיון. לבסוף הוא חתם על החוק ב-19 בספטמבר. ניו זילנד הפכה למדינה המודרנית הראשונה שמעניקה זכות בחירה לנשים, ושפרד זכתה להכרה כמנהיגת המאבק.
מיד לאחר קבלת החוק, החלה שפרד לפעול במרץ לשכנע נשים להירשם להצבעה בבחירות שהתקיימו רק עשרה שבועות מאוחר יותר. למרות ההתראה הקצרה שנדרשה כדי להירשם, כמעט שני-שלישים מהנשים נרשמו והצביעו.
המועצה הלאומית של הנשים

שנה לאחר ההישג בניו זילנד, חזרה שפרד לאנגליה לזמן קצר. באנגליה היא נפגשה עם ראשי התנועה הבריטית למתן זכויות הצבעה לנשים ואף נשאה מספר נאומים. עם חזרתה לניו זילנד, היא נבחרה להיות נשיאת המועצה הלאומית של הנשים בניו זילנד.
שפרד ניהלה קמפיין לזכויות נשים בתחומים רבים ובניהם מתן זכות הצבעה לנשים, השוואת חוקי הגירושין בין המינים, השוואת הזכות לחינוך נשים ועוד.
אחרית ימיה

בשנת 1903 חלתה שפרד ועברה ללונדון, וגם שם לחמה להשגת שוויון לנשים עד שנאלצה לפרוש עקב מחלתה. ב-1904 שבה לניו זילנד. ב-1915 נפטר בעלה וולטר שפרד. בשנת 1925 נישאה לבעלה השני, ויליאם לבל-סמית', אשר נפטר ב-1929. שפרד הלכה לעולמה בשנת 1934, ונקברה בחלקת קבר משפחתית בבית הקברות "אדינגטון".
הערות שוליים

↑  Kate Sheppard, 1847-1934, Christchurch city libraries, ‏19/02/2018
↑  SIR JOHN HALL AND WOMEN’S SUFFRAGE
| --- | --- |
בקרת זהויות :  GND: 1028855079  ISNI: 0000 0000 3286 0989  LCCN: n93055614  TePapa: 55496  VIAF: 21351976   WorldCat (עם VIAF): 21351976
משרד המודיעין (הונגריה)

| --- | --- |

 מידע כללי
 מדינה:  הונגריה 
 תחום שיפוט:  הונגריה הונגריה
 משרד אחראי:  ראש ממשלת הונגריה
 תאריך הקמה:  1 במרץ 1990
 סוכנות קודמת:  המחלקה השנייה של משרד הפנים
 מטה מרכזי:  בודפשט, הונגריה
 עובדים:  728 (נכון ל־2008) 
 www.ih.gov.hu
 קואורדינטות:  47°31′39″N 18°57′32″E﻿ / ﻿47.527619°N 18.959006°E﻿ / 47.527619; 18.959006
 he
 
משרד המודיעין (בהונגרית: Információs Hivatal) הוא סוכנות הביון הממשלתית בהונגריה, המכונה IH ואחראית לכל ענייני איסוף מודיעין למטרות אזרחיות, הן בתחום מודיעין אנושי ובתחום בתחום מודיעין אותות ואבטחת התקשורת הממשלתית, הגוף אחראי לניטור הכולל מעקב אחר אותות אלקטרוניים, איסופם ועיבודם, מעקב אחר תקשורת זרה ופיתוח דרכי הצפנה ואותות – עבור מודיעין חוץ וביון נגדי.
הוקם לראשונה כגוף עצמאי ב-1 במרץ 1990, כיורש המחלקה השלישית במשרד הפנים ההונגרי.
המשרד היה כפוף למשרד החוץ אך כיום פועל בכפיפות למשרד ראש ממשלת הונגריה.
הלבנת מטבעות מבוזרים

הלבנת מטבעות מבוזרים (באנגלית: Cryptocurrency Laundering; גם Cryptocurrency Tumbler או Cryptocurrency Mixer) היא פעולת ערבוב מטבעות מבוזרים הניתנים לזיהוי והטמעתם בכספים דיגיטליים אחרים, במטרה לטשטש את מקורם. גוף המציע שירותים מסוג זה נקרא לרוב "מיקסר", ועושה זאת על ידי הטמנת מטבעות ממקורות שונים במאגר כספי משותף למשך תקופת זמן ארוכה, שבסופה נשלח הכסף לכתובות ארנקים מרובות בפרקי זמן אקראיים.
על מרבית רשתות הבלוקצ'יין בנויים כלים שבאמצעותם ניתן לאתר את כלל העסקאות שנעשו ברשת ולעקוב אחר שבילי המטבעות, כגון יומן מבוזר או אקספלורר, אולם התהליך המתואר לעיל מקשה מאוד על השימוש בהם לשם כך.
תהליך ההלבנה

ספקי שירותי ההלבנה פועלים לרוב בדמות פלטפורמות אינטרנטיות המציעות ללקוחותיהן דרך להסתיר את הקשר בינם לבין כספם. מדינות רבות מחייבות חברות בלוקצ'יין ובורסות למטבעות מבוזרים ונכסים דיגיטליים לערוך תהליכי זיהוי בטרם יאפשרו למשתמשים לסחור בהן, כחלק מהמאבק בהלבנת הון וארגוני טרור, וכן לשם יישום פיקוח על ציות לחוקי מס. מצב זה מונע את האנונימיות שהובטחה מלכתחילה על ידי טכנולוגיית הבלוקצ'יין, ויוצר צורך בקרב משתמשיה להחזיר את פרטיותם לידיהם.
התערבותם של גופים ממשלתיים בענף כגון הסוכנות לביטחון לאומי או מחלקת המשפטים של ארצות הברית נודעה זה מכבר, אם כי יכולות האיתור שלהן אינן יוצאות דופן במורכבותן. כל אדם יכול לעקוב אחר עסקאות הנעשות על גבי רשתות בלוקצ'יין, אשר מטבען דוגלות בשקיפות, ומציגות את כלל התנועות הכספיות הנעשות עליהן ואת כתובות הארנק אליהן נשלחים הכספים, ביומן מבוזר.
במערכת הכלכלית המסורתית הלבנת כספים נעשית בדרך כלל על ידי שימוש בחברות קש, מקלטי מס, ובנקים הדוגלים במדיניות נוקשה של פרטיות פיננסית, במקומות כגון איי קיימן או איי הבהאמה. בעולם הבלוקצ'יין, לעומת זאת, טבעם המבוזר של ארגונים וישויות מחייב הסתגלות עסקית מתאימה.
ההלבנה נעשית על ידי שבירת המטבעות המבוזרים לחלקיהם, כאשר נכסים מסוימים ניתנים לחלוקה עד למיליונית היחידה ואף מעבר לכך (כלומר 0.0000000), וערבובם בבריכה כספית משותפת המכילה הון השייך למשתמשים רבים. לעיתים מוחלפים המטבעות המקוריים במטבעות מסוג אחר, מועברים בין רשתות בלוקצ'יין שונות, נשלחים לפלטפורמות מסחר המכילות בריכות נזילות משלהן, וכיוצא בזאת.
בתום התהליך, ולאחר גביית עמלות שירות הנעות במרבית המקרים בין 0.3 ל-3 אחוזים מסך המטבעות שהולבנו, מוחזר הכסף ללקוח. לעיתים נשלח הכסף לכתובת ארנק שונה מהכתובת המקורית אשר העבירה אותו לספק השירות, וייתכן גם כי יישלח למספר רב של כתובות. אמצעי זהירות נוסף עשוי להיות החזרת מטבעות מסוג אחר ללקוח, לדוגמה אם ביקש משתמש מסוים להסוות מטבעות ביטקוין, יוחזרו לו מטבעות אתריום השווים בערכם למטבעות המקוריים.
הלבנת המטבעות עוזרת אמנם להגן על פרטיות הכסף ועל זהות בעליו, אולם עשויה לכסות על קיומה של פעילות פלילית נסתרת כגון הלבנת הון והתחמקות מתשלומי מס, או להסוות כספים תמימים למראה השייכים למעשה לארגוני טרור או לחברים בפשע מאורגן.
תהליך ההלבנה > טכנולוגיה מובנית

רשתות בלוקצ'יין מסוימות מסוגלות לספק אנונימיות וסודיות בעצמן וללא כל צורך בשירותי תיווך של צד שלישי. מערכת המטבע המבוזר מונרו, לדוגמה, משלבת טכניקות טשטוש שונות כגון חתימות טבעת דיגיטליות, הוכחות באפס ידיעה ושימוש בכתובות חשאיות. הרשת מכילה יומן מבוזר פומבי המציג את כלל העסקאות שנעשו באמצעות המטבע, אך אינה חושפת את כתובות המוענים והנמענים.
תהליך ההלבנה > רשתות עמית לעמית

פלטפורמות הלבנה הפועלות בשיטת עמית לעמית משמשות כמקום מפגש לבעלי מטבעות בו הם יכולים לתקשר ביניהם ולהגיע להסכמה משותפת על אופן הפעילות הרצויה. שיטה זו יעילה במניעת תשלום עמלות שירות לצד שלישי, ועשויה למנוע גניבות בידי ספקי שירות זדוניים.
היסטוריה

אתר האינטרנט "ערפל הביטקוין" (Bitcoin Fog) שימש בדצמבר 2013 כפלטפורמת הלבנה ל-96 אלף מטבעות ביטקוין אשר נגנבו משוק הכבשים, אתר למסחר אנונימי אשר היה בנוי על דפדפן התוכנה תור. בפברואר 2015 נגנבו כ-7,170 מטבעות ביטקוין בשווי של כ-1.75 מיליון דולר מהבורסה הסינית Bter, אשר תיעוד עסקאותיהם זיהו מאוחר יותר כי הולבנו באותו אתר. באפריל 2021 עצרו הרשויות הפדרליות של ארצות הברית את מייסד האתר, אדם ממוצא שוודי-רוסי בשם רומן סטרלינגוב, באשמת הלבנת הון, הפעלת עסק לא מורשה להחלפת כספים, והחלפת כספים ללא רישיון, בטענה כי במהלך עשר שנות הפעילות של האתר הוא שימש להלבנת 1.2 מיליון מטבעות ביטקוין בשווי מוערך של כ-335 מיליון דולר.
הערות שוליים

↑  "How to steal Bitcoin in three easy steps", The Verge, Adrianne Jeffries, December 19, 2013; Archived From The Original On December 29, 2021.
↑  "The Cryptocurrency Tumblers: Risks, Legality and Oversight", Usman W. Chohan, November 30, 2017; PDF; Archived From The Original On December 29, 2021.
↑  "The NSA worked to 'track down' Bitcoin users, Snowden documents reveal", The Intercept, Sam Biddle, March 20, 2018; Archived From The Original On December 29, 2021.
↑  "What is a tumbler and is cryptocurrency tumbling safe", Freeman Law; Archived From The Original On December 29, 2021.
↑  "Bitcoin tumbler: The business of covering tracks in the world of cryptocurrency laundering", International Business Times, Ian Allison, June 23, 2021; Archived From The Original On December 29, 2021.
↑  "Monero, the Drug Dealer's Cryptocurrency of Choice, Is on Fire", Wired, Andy Greenberg, January 25, 2017; Archived From The Original On December 10, 2018.
↑  "A Thief Is Attempting To Hide $US100 Million In Stolen Bitcoins — And You Can Watch It Live Right Now", Business Insider, Jim Edwards, December 4, 2013; Archived From The Original On December 29, 2021.
↑  "Chinese Bitcoin exchange Bter will pay back users after losing $1.75 million in cyberattack", The Next Web, Abhimanyu Ghoshal, March 12, 2015; Archived From The Original On December 29, 2021.
↑  "Feds Arrest an Alleged $336M Bitcoin-Laundering Kingpin", Wired, Andy Greenberg, April 27, 2021; Archived From The Original On December 29, 2021.
↑  "Feds arrest founder of bitcoin ‘mixer’ they say laundered $335 million over ten years", The Verge, Kim Lyons, April 29, 2021; Archived From The Original On December 29, 2021.
↑  "Individual Arrested and Charged with Operating Notorious Darknet Cryptocurrency 'Mixer'", The United States Department Of Justice, April 28, 2021; Archived From The Original On December 29, 2021.
Shackle code

shackle code היא מערכת הצפנה להעברה של מספרים, ששימשה בתקשורת רדיו בשדה הקרב את הכוחות המזוינים של ארצות הברית וכוחות הביטחון של רודזיה בעבר. לכל אחת מאותיות האלף-בית האנגלי הוקצה ערך מספרי, למספר יכולות להיות מוקצות מספר אותיות. ההקצאה שונתה בתדירות גבוהה והצריכה הפצת קודים מסוכמים לכל צד מראש. כאשר כוח רצה להעביר מסר, הוא שידר "SHACKLE" ואז נאמרה ספרה (או צירוף ספרות) סוף המילה סומנה במילה "UNSHACKLE".
במהלך מלחמת העולם השנייה, הצפנה ופיענוח של הקוד לקחו זמן רב, ולכן לעיתים במהלך הקרב, חיילים שדרו מידע לא מוצפן. כאלטרנטיבה השתמשו גם בדוברי קוד נאוואחו.
ראו גם

פנקס חד-פעמי
לקריאה נוספת

Cox, Robert Jon. "Talk Between Ships". The Battle Off Samar: Taffy III at Leyte Gulf (באנגלית). בדיקה אחרונה ב-7 באוקטובר 2020.
הערות שוליים

↑  Nez, Chester; Schiess Avila, Judith (2011). Code Talker: The First and Only Memoir By One of the Original Navajo Code Talkers of WWII (באנגלית). Dutton Caliber. ISBN 978-0425244234.
ערך זה הוא קצרמרבנושא צבא. אתם מוזמנים לתרום לוויקיפדיה ו.
רשת ברק

| --- | --- |
 מפתח:  Elements Project (Blockstream), Lightning Labs, ACINQ
 גרסת בטא:   ב־6 בדצמבר 2017
 נכתבה בשפות:  C, Go, Scala
 סוג רישיון:  רישיון אפאצ'י 
 http://lightning.network/
 
רשת ברק נוצרה כפתרון לבעיית הסקלביליות של רשת הביטקוין - הגידול המואץ שלה שגרם לעיכוב בביצוע עסקאות ולעמלות מאמירות.
הרשת נמצאת בתהליכי פיתוח סופיים וצפויה לפעול בשנת 2018. הרשת תשתמש בפרוטוקול שמחוץ לרשת הביטקוין המקורית. היא תאופיין במערכת עמית לעמית של תשלומים זעירים של מטבעות מבוזרים באמצעות רשת שחופשייה מסקאלה (שבתוחלת מכילה הרבה קשרים בין כל צומת לצומת אחרת ברשת) . הרשת תאפשר מערכת תשלומים דו כיוונית בין משתמשים ללא צורך בהסתמכות על צד שלישי.
מצופה ששימוש רגיל של הרשת יתבצע על ידי העמדת סכום כסף לרשת הברק (מרשת הבלוקצ'יין המקורית), ולאחר מכן ביצוע מספר כלשהו של תשלומים, ללא עדכון הבלוקצ'יין המקורי, ורק בסופו של דבר, כשמחליטים לסגור את רשת המיקרו-תשלומים, משדרים לרשת הבלוקצ'יין המקורית את הגרסה הסופית של חלוקת המטבעות החדשה.
המפרט לשימוש רשת הברק מסתמך על (Segregated Witness (SegWit.
עיצוב הרשת

רשתות התשלום מאפשרות למשתמשים להעביר תשלומים מאיש לרעהו ללא צורך ברשימת כל העברות הכספים באופן ציבורי על הבלוקצ'יין, אלא רק את המצב הסופי.
כשפותחים ערוץ, משתמשים חייבים להפקיד סכום כסף (דבר שנקרא העברת מימון, שנרשמת על הבלוקצ'יין) כדי להשתמש ברשת.
עיצוב הרשת > ביצוע עסקאות

אם לדוגמה, אליס רוצה כל בוקר לקנות קפה מבית הקפה הסמוך לביתה. היא תפתח בינה לבין בית הקפה ערוץ תשלום, באמצעות פתיחת כתובת בעלת חתימה כפולה, על גבי הבלוקצ'יין, ותפקיד סכום כסף מסוים, למשל 0.01 ביטקוין, בעוד שבית הקפה לא יפקיד שום סכום, כי הוא לא מתכנן לקנות מאליס משהו, אלא רק לקבל כסף מלקוחות.
בכל בוקר אליס תוכל לשלם עבור הקפה שלה ללא שידור העסקה לרשת הביטקוין, אלא רק באמצעות רישום על ערוץ התשלום שנפתח ביניהם.
כל עסקה תאושר על ידי שני הצדדים באמצעות חתימה של מפתח פרטי שנמצא אצל כל צד, וידוע רק להם. גם זמן העסקה נרשם. כך מתבצעים התשלומים ועדכון סכום הכסף שבידי כל אחד מהגורמים המעורבים בעסקה. לבסוף, כשאחד הצדדים מעוניין לעדכן את רשת הביטקוין בגרסה הסופית של חלוקת המטבעות, הוא משדר אותה לרשת הביטקוין, ואם היא אכן תקינה, סכום הכסף החדש נרשם אצל אליס ובית הקפה באופן ציבורי וסופי. גם במקרה שבו אחד מהצדדים מפסיק לשתף פעולה, כל אחד מהצדדים יכול לשדר לרשת הביטקוין את הגרסה האחרונה והמאושרת של חלוקת המטבעות ביניהם, וכך לסגור את ערוץ התשלום ביניהם.
אם אחד הצדדים מנסה לרמות את הרשת, הוא עלול לקבל ענישה בדמות לקיחת המטבעות שהוא הפקיד.
כדי לייעל את רשת הברק, משתמשים נוספים יוכלו לשלם לבית הקפה דרך הערוץ שאליס פתחה, וכך משתמש מסוים לא יצטרך לפתוח ערוץ תשלום עם כל משתמש אחר, דבר שישאיר עומס גדול על גבי רשת הביטקוין. לדוגמה, אם גם בוב מעוניין לקנות קפה כל בוקר מבית הקפה, הוא יפתח ערוץ תשלום עם אליס, וישתמש בערוץ שלה עם בית הקפה לצורך תשלום. כלומר, הוא יעביר לה למשל 0.1 מילי ביטקוין עבור הקפה, והיא תעביר סכום זהה לבית הקפה. כך, בוב יוכל להשתמש בכל רשתות התשלומים שאליס כבר פתחה לצורך תשלומיו.
רשת הברק תאתר את הנתיב המהיר והזול ביותר שקיים מבחינת עמלות עבור ביצוע עסקה. נתיב התשלום יוכל לעבור בכל צומת שבה הופקד מספיק כסף (וכך אותה צומת לא תיכנס ל"מינוס").
היסטוריה

ג'וסף פון ותיאודור דרייג'ה כתבו את נייר העמדה (White Paper) של רשת הברק.
המפרט פורסם לאחר מכן, ונמצא בפיתוח במקביל על ידי מספק קבוצות: elements project, Lightning Labs, ו-ACINQ. המפרט מצוי בגיטאב.
גרסת האלפא שוחררה ב-10 בינואר 2017. בדצמבר 2017 ספק התשלומים Bitrefill הכריזה שהצליחה לבצע תשלום באמצעות רשת הברק שפעלה על גבי רשת הביטקוין.
הערות שוליים

↑  Rusty Russell, #bitcoin-lightning: Things to Know, Rusty Russell, ‏2016-12-19
1 2  lightning-rfc: Lightning Network Specifications, 2018-01-09, נבדק ב-2018-01-09
↑  "Payment Provider Bitrefill Runs Successful Lightning Transaction Test - CoinDesk". CoinDesk (באנגלית אמריקאית). 2017-12-29. נבדק ב-2018-01-09.
| מטבעות מבוזרים - סוגים וטכנולוגיות |
| --- | --- | --- |
| מבוססי SHA-256 | ביטקוין • Bitcoin Cash • Factom • Namecoin • NuBits • Peercoin |  |
| מבוססי Scrypt | Auroracoin • דוז'קוין • Litecoin • PotCoin |  |
| מבוססי Zerocoin | Zcash • Zcoin • Zclassic • ZeroVert |  |
| מבוססי CryptoNote | Boolberry • Bytecoin • DigitalNote • Monero |  |
| מבוססי Ethash | אתריום • Ethereum Classic • Ubiq |  |
| שיטות שאינן Proof-of-work | Ardor • BitShares • BlackCoin • Burstcoin • Counterparty • Enigma • FunFair • Gridcoin • Lisk • Melonport • NEM • NEO • Nxt • OmiseGO • Polkadot • Qtum • RChain • ריפל • Shadow • Simple Token • Stellar • Waves Platform • Nimiq |  |
| מבוססי Proof-of-stake | Nimiq • טזוס |  |
| טכנולוגיות | רשת ברק • בלוקצ'יין • Cryptocurrency tumbler • Initial coin offering • Proof-of-space • מערכת הוכחת סיכון • מערכת הוכחת עבודה • Zerocoin |  |
| --- | --- |
בקרת זהויות :  NKC: ph1217314
ביטלוקר

סמליל BitLocker
BitLocker היא טכנולוגיית הצפנת דיסק, הכלולה במערכות ההפעלה של מיקרוסופט מ-Windows Vista ואילך. היא נועדה להגן על הנתונים על ידי הצפנת אמצעי האחסון כולו. כברירת מחדל נעשה שימוש באלגוריתם ההצפנה AES בצופן בלוקים (CBC) או במוד XTS ועם מפתחות של 128 או 256 ביט. CBC אינה בשימוש לאורך כל הדיסק אלא נעשה ברמת סקטור של מידע.
ראו גם

חלונות
מיקרוסופט
מיקרוסופט TechNet
הצפנה
הערות שוליים

↑  "Windows BitLocker Drive Encryption Frequently Asked Questions". TechNet Library. Microsoft. 22 במרץ 2012. נבדק ב-2007-09-05. {{cite web}}:  (עזרה)
↑  Ferguson, Niels (באוגוסט 2006). "AES-CBC + Elephant Diffuser: A Disk Encryption Algorithm for Windows Vista" (PDF). Microsoft. נבדק ב-2008-02-22. {{cite web}}:  (עזרה)
↑  Ferguson, Niels (באוגוסט 2006). "AES-CBC + Elephant diffuser: A Disk Encryption Algorithm for Windows Vista" (PDF). נבדק ב-7 באוקטובר 2016. {{cite web}}:  (עזרה)
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Ozon

| --- | --- |

 נתונים כלליים
 בורסה:  נאסד"ק (24 בנובמבר 2020–OZON)  בורסת מוסקבה (24 בנובמבר 2020–OZON) 
 מייסדים:  אלכסנדר יגורוב דמיטרי רודאקוב
 תקופת הפעילות:  9 בפברואר 1998 – הווה (27 שנים) 
 מיקום המטה:  מוסקבה, רוסיה
 משרד ראשי:  מגדל על הגדה
 ענפי תעשייה:  קמעונאות, מסחר אלקטרוני 
 הכנסות:  424,291,000,000 רובל רוסי (נכון ל־2023) 
 רווח תפעולי:  −32,755,000,000 רובל רוסי (נכון ל־2023) 
 רווח:  −42,532,000,000 רובל רוסי (נכון ל־2023) 
 הון עצמי:  −66,577,000,000 רובל רוסי (נכון ל־2023) 
 מנכ"ל:  אלכסנדר שולגין
 עובדים:  12,000 (נכון ל־2020) 
  
 www.ozon.ru
 
Ozon ("אוזון") הידועה גם כ־Ozon.ru היא חנות מקוונת רוסית אוניברסלית ואחת מהמובילות בשוק המכירות האינטרנטיות במזרח אירופה. החנות מתוארת כ"אמזון הרוסי".
החברה נוסדה בשנת 1997 אך החלה לפעול בפברואר 1998 והיא סוחרת ביותר מ־9 מיליון מותגים. על פי סוכנות המחקר Data Insight, אוזון היא החנות המקוונת השלישית בגודלה ברוסיה מבחינת מחזור מכירות.
מצב פיננסי

בפברואר 2016 העריך מגזין פורבס את שווי החברה ב-680 מיליון דולר. בשנת 2018 הציגה החברה את גידול המכירות הגדול ביותר מזה 10 שנים בשנות קיומה. על פי החברה עצמה, מחזור החנות המקוונת צמח ב-73% ל-42.5 מיליארד רובל. בשנת 2019 תפסה Ozon.ru את המקום החמישי בדירוג המגזין "פורבס" "20 החברות היקרות ביותר באינטרנט הרוסי לשנת 2019", ושווי החברה נאמד ב-694 מיליון דולר. בשנת 2020, החברה תפסה את המקום השישי ברשימת החברות היקרות ביותר באינטרנט הרוסי על פי פורבס.
בעלים והנהלה

מניות אוזון רשומות בבורסת נאסד"ק ובבורסת מוסקבה (כלולות במדד בורסת מוסקבה). על פי נתוני בלומברג נכון ל-24 בנובמבר 2020, שווי השוק של אוזון הגיע ל-7.2 מיליארד דולר (כ-546 מיליארד רובל). בעלי המניות הגדולים ביותר הם חברת AFK Sistema (בבעלותה 33.1% מהמניות) וקרן ברינג ווסטוק (שבבעלותה 33%), משקיעים שנכנסו להון החברה לפני ההנפקה שלטו על 15.7%, משקיעים חדשים שרכשו מניות קיבלו נתח של 18.2%.
לקריאה נוספת

Экслер А. Ozon.ru: История успешного интернет-бизнеса в России. — М.: Манн, Иванов и Фербер, 2010. — 208 с. — 3000 экз. — ISBN 978-5-91657-068-7.
שער ציון

ערך זה עוסק באחד משערי ירושלים. אם התכוונתם למשמעות אחרת, ראו .
| --- | --- |

 מידע כללי
 סוג:  שער העיר, מבנה אדריכלי, אטרקציה תיירותית 
 כתובת:  העיר העתיקה 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1540
 תאריך פתיחה רשמי:  1540 
 
 קואורדינטות:  31°46′22″N 35°13′46″E﻿ / ﻿31.77286389°N 35.22951667°E﻿ / 31.77286389; 35.22951667
  (למפת ירושלים העתיקה מוגדלת) שער ציון(למפת ירושלים העתיקה רגילה) שער ציון(למפת ירושלים רגילה) שער ציון(למפת ירושלים מוגדלת) שער ציון he
 
שער ציון, תמונה משנת 2010, ניתן להבחין בפגיעות המרגמה סביב השער
שער ציון מתוך העיר העתיקה החוצה, 2008
תמונה מאתר ספריית הקונגרס האמריקאי
שער ציון (בערבית: باب النبي داود – בָּאבּ א-נֵבּי דָאוּד) הוא אחד משערי ירושלים, הנקרא גם "שער דוד", "שער הרובע היהודי" או "שער היהודים" והוא משמש לכניסה לרובע היהודי. זהו שער תפנית, כלומר הכניסה דרכו היא ב-90 מעלות ימינה, כדי להקשות על התקפת אויב (בדומה לרוב שערי החומה).
אבני החומה מסביב לשער מנוקבות בחורי כדורים, שריד לקרבות העזים שהתחוללו במקום במלחמת העצמאות.
שם השער

השם 'שער ציון' לקוח משם ההר אליו הוא מוביל, ומופיע לראשונה במפות מימי הביניים. הראשונה שבהן היא מפת קמברה הצלבנית משנת 1150, השמורה בספריית העיר קמברה (Cambrai) שבצרפת, בה נקרא השער בשם Porta Montis Syon ('שער הר ציון'). בספריית המוזיאון הבריטי שמורה מפה מתחילת המאה ה-13, ובה כבר מופיע השם שער ציון (Porta Syon).
שמו הערבי של השער, בָּאבּ א-נֵבּי דָאוּד, נובע מקרבתו לקבר דוד המלך שעל הר ציון. בספר 'ירושלים, העיר העתיקה', ציטט חוקר ארץ ישראל, זאב וילנאי, רב שביקר בירושלים במאה ה-17, ואשר סיפר על "שער ציון, הוא השער אל קברות בית דוד". באותו מקור מצוין כי באיגרת שנשלחה מירושלים בשנת 1495 נכתב: "ויש שער מהעיר שהוא קרוב אל מקום היהודים העניים, ומפתח השער ההוא יחזיקו אותו היהודים". כמו כן מצוטט תייר יהודי מהמאה ה-16 המספר: "וג' שערים מצד ציון, ואחד מהם יהודי שומר עליה פותח וסוגר". נראה כי מדובר בשער ציון, שכן הוא הקרוב ביותר לרובע היהודי בתקופות אלו.
שער ציון במלחמות ישראל

במאי 1948, כאשר עזב הצבא הבריטי את ירושלים, קצין בריטי מגדוד סאפוק (Suffolk Regiment) מסר את המפתח לשער ציון למרדכי וינגרטן, "מוכתר" הרובע היהודי, והצהיר: "מאז שנת 70 לספירה עד היום הזה, לא היה בידי יהודים אף לא אחד ממפתחות ירושלים. זו הפעם הראשונה באלף ותשע־מאות שנה זוכה עמך בזכות הזאת". וינגרטן ברך "שהחיינו" ואמר לקצין הבריטי: "אני מקבל את המפתח הזה בשם עמי".
ימים ספורים לאחר הכרזת העצמאות, בלילה שבין ה-17 ל-18 במאי 1948, כבשה מחלקה מגדוד "הפורצים" של חטיבת הראל הפלמ"חית את הר ציון, ובעקבות כך הוחלט לפרוץ אל הרובע היהודי הנצור דרך שער ציון. בליל המחרת, בשעה שתיים בלילה, פרץ כוח של החטיבה שמנה 24 לוחמים, בפיקודו של דוד אלעזר ("דדו") את השער, אך אז גילה דדו כי חייליו המותשים מימי לחימה ארוכים ללא מנוח, נרדמו בעת ההמתנה לפיצוץ, ואפילו הרעש הנורא לא הצליח להעירם. לאחר שהעירם, נכנסו הלוחמים לעיר העתיקה, וחברו לכוחות ההגנה ברובע היהודי. הכוח לא הצליח להחזיק במקום והשער נכבש בידי הלגיון הירדני. ב-17 ביולי 1948 נעשה ניסיון נוסף לפרוץ לעיר העתיקה (מבצע קדם). המשימה לפריצה דרך שער ציון הוטלה על גדוד "בית חורון" מחטיבת עציוני, בפיקוד מאיר זורע. שיטת פריצת החומה הייתה באמצעות מתקן נפץ מתוחכם בצורת קונוס. לפנות בוקר הקונוס הופעל אך השאיר רק סימני פיח במקום. אי לכך בוטל המבצע. לאחר שביתת הנשק הר ציון, ללא שער ציון, הפך לחזית מדינת ישראל למשך 19 שנים שבהן חצה את ירושלים הקו העירוני, עד איחוד ירושלים העתיקה במלחמת ששת הימים.
אחרי 1967 הוצב בתוך השער לוח זיכרון לזכר לוחמי הפלמ"ח והפריצה לרובע, וזה לשונו:
"אור ליום ג' ט' באייר תש"ח כבשו אנשי הפלמ"ח הראל את הר ציון. למחרת, טרם עלות השחר, פרצו את שער ציון עשרים ושנים לוחמים, חשים לעזרת מגיניו האמיצים של הרובע היהודי. במו גופם בלא שריון ותותח, חרפו את נפשם על חומות ירושלים. העובר בשער הזה יזכרם."
כן הוצב לצד השער לוח זיכרון לציון מבצע חיל ההנדסה לפינוי המוקשים שהטמינו הירדנים בעיר העתיקה ואזור שער ציון.
אגדת שערי ירושלים

באגדה ששת הימים ושבעת השערים שחיבר יצחק נבון כמיתוס על איחוד ירושלים במלחמת ששת הימים מתחרים שערי ירושלים על הזכות להכניס את הלוחמים. דברי שער ציון משקפים את הלחימה במלחמת העצמאות:
לקריאה נוספת

תשעה קבין:ירושלים בקרבות מלחמת העצמאות, יצחק לוי (לויצה), תל אביב, "הוצאת מערכות", 1986
ירושלים, ירושלים, דומיניק לאפייר ולארי קולינס, "הוצאת ויידנפלד וניקולסון", 1972
תולדות מלחמת הקוממיות, הוצאת "מערכות"
ירושלים בירת ישראל, העיר העתיקה וסביבתה, זאב וילנאי, אחיעבר 1972